cyanic-selkie/wikianc huggingface dataset:
Thore Westermoen
Westermoen er styreleder i Lister Bompengeselskap. Fra 1996 til 2009 var han styremedlem i Sparebanken Pluss. Fra 2000 til 2009 var han medlem av Menighetsfakultetets forstanderskap. Fra 1986 til 1994 var han styremedlem i NSB. Fra 1995 til 1997 var han styreleder i Mandal Industriforening og fra 2005 til 2008 var han styreleder i Norsk Gassforum. Han har vært medlem av Strømmestiftelsens råd, styreleder i Lagets Bibel- og Evangeliseringssenter Hald og styremedlem i NKSS landsråd. Fra 2007 er han styreleder i Stiftelsen Haydoms Venner og styremedlem i KS Agder.
Han er sønn av Toralf Westermoen.
Mount Rushmore
Mount Rushmore National Memorial, i dagligtale Mount Rushmore, er et nasjonalt minnesmerke som ligger i Sør-Dakota i USA. Minnesmerket omfatter en park på 5 km².
Mellom 1927 og 31. oktober 1941 laget den dansk-amerikanske skulptøren Gutzon Borglum og 400 andre arbeidere den 18 meter høye bysten av presidentene George Washington, Thomas Jefferson, Theodore Roosevelt og Abraham Lincoln for å markere landets 150-årsjubileum. Besøkende til parken kommer først og fremst dit for å se granittskulpturene, men det er også mulig å besøke studioet som ble brukt under arbeidene, og som ble bygd i 1939 under anvisning av kunstneren. Her finnes unike gipsmodeller og instrumenter som har tilknytning til arbeidene utstilt.
Nylig ble nye fasiliteter for besøkende ferdigstilt etter en ti år lang byggeprosess. Disse inneholder et nytt besøksenter og et museum, samt en tursti (The Presidential Trail) som gir en bedre utsikt til fjellskulpturen.
Rushmorefjellet er tilholdssted for mange dyr og planter som hører til i Black Hills i Sør-Dakota. De geologiske formasjonene i hjertet av Black Hills regionen er også tydelig i Rushmorefjellet, og inkluderer store samlinger av granitt.
Kuniwo Nakamura
Kuniwo Nakamura (japansk: ; født 24. november 1943, død 14. oktober 2020 ) var en palauisk politiker som var landets sjette president fra 1993 til 2001. Før dette var han landets tredje visepresident under president Ngiratkel Etpison.
Et kraftkvinnfolk
«Et kraftkvinnfolk» er et skillingstrykk fra begynnelsen av 1900-tallet.
Teksten
1.Med muskler og tenner jeg fødtes på Kampen så diger ei tøs har ikke jordmora tatt. Jeg hylte og skreik så han far kom med tampen men da han fikk se meg besvimte han og datt. For tåteflaska sendte jeg i taket, da måtte man fram med øllebrød og kake, og grynsådd og erter og velling jeg åt og drakk, til klutene revna og bleiene sprakk.
2.Så kom jeg til byen ble kokke hos presten, med kappe og forkle, å du jeg var fin. Der hadde jeg kos, men så knuste jeg nesten tre gamle serviser av japansk porselin. Kan jeg no for at steikefata sprekker og grytene er skjøre så dom knekker, men da jeg en dag dælje fire sjampagneglass ba frua meg søke en steinhoggerplass.
3.Så kom jeg på landet der stelte jeg krøtter, jeg fora og måka og mjølka og sleit, men der gikk det ille med kjørtel og bøtter jeg mjølka så kuene sparka og beit. Jeg knuste både låvebru og grinder og møkkagreipa gikk som strikkepinner, så kjørte jeg mjølka og sprengte ei fillemerr, så knuste jeg kjerra så slutta jeg der.
4.Så ble jeg forlova jeg kan ikke glemme'n, en liten stillferdig og søt kontorist, jeg tok han i favn ville kysse'n og klem'n, men stakkaren var svak så det endte litt trist. Jeg kyssa han slik at åtte tenner mangla og klemte han slik at fire ribbein skrangla. Tre uker lå stakkaren forkommen og lealøs og da han ble fresk ba han meg reise til sjøs.
Buddy Holly
Charles Hardin Holley (født 7. september 1936 i Lubbock i Texas, død 3. februar 1959 ved Mason City i Iowa) er bedre kjent som Buddy Holly. Han var en amerikansk sanger, låtskriver og en av Rock and Rollens pionerer.
Buddy Holly giftet seg 15. august 1958 med Maria Elena Santiago.
Musikalsk bakgrunn
Holley ble født i Lubbock i Texas som det fjerde barnet i familien med faren Lawrence Odell "L.O." Holley (1901–1985) og moren Ella Pauline Drake (1902–1990). Han fikk kallenavnet "Buddy" tidlig i barndommen. Familien Holley, med unntak av "L.O.", var musikalske og i tidlig alder lærte Buddy å spille fiolin, piano og gitar.
Gjennombruddet
Tilbake i Lubbock laget Holley seg sitt eget band, The Crickets, og begynte å spille inn plater i Norman Pettys studio i Clovis i New Mexico. Blant de sangene som ble spilt inn var «That'll Be the Day». Petty hadde gode kontakter innen musikkindustrien, og han hadde tro på at «That'll Be the Day» kunne bli en hitsingel. Buddy Holly and The Crickets fikk kontrakt med Coral Records (et selskap som var eid av Decca). Dette gjorde at Buddy var i den uvanlige situasjonen å ha to platekontrakter samtidig. Før «That'll Be the Day» ble sluppet fra kyst til kyst i USA og ble en kjempehit, spilte han hovedgitar på hitsingelen «Starlight» som var spilt inn i april 1957 for Jack Huddle. Under platesigneringen med Coral Records ble navnet hans ved en stavefeil gjort om til Holly, og slik oppsto hans artistnavn.
Buddy Holly var også den artisten som fremfor noen gjorde Fender Stratocaster til et kjent og kjært instrument. Denne gitartypen, med sine revolusjonerende magnetmikrofoner, ga musikken hans en helt spesiell sound, som senere ble etterstrebet både av beatmusikere, folkrockmusikere og andre:
Påvirkning og ettermæle
Etter at The Crickets hadde gitt ut flere veldig suksessrike sanger, reiste Buddy Holly og bandet i mars 1958 på turne til Storbritannia. I salen satt det to tenåringer ved navn John Lennon og Paul McCartney, som senere har fremholdt at Holly var den viktigste forutsetning for deres eget musikalske uttrykk. De gjenlevende medlemmer av The Crickets svarte på denne tributten at de ikke kunne tro sine egne ører, at de hadde påvirket historiens mest innovative og populære band: «What? Say that once more, please,» var deres muntre kommentar. Det ble også gjort kjent at navnet, The Beatles (= billene, men skrevet med -ea- som i beat), ble valgt nettopp for å hedre Buddy Hollys insekter, The Crickets (= sirissene). The Beatles gjorde en cover av «Words of Love» som er nesten en helt perfekt gjengivelse av Hollys originalversjon. Gruppen spilte også en rekke av Hollys låter på konserter og radioprogrammer for BBC. Også The Rolling Stones gjorde en Holly-cover med sangen «Not Fade Away». Gruppen The Hollies valgte sitt navn for nokså utilslørt å hedre minnet om Buddy Holly.
Hollys personlige stil var mer kontrollert enn Elvis' stil. Den var også mer ungdommelig og oppfinnsom enn den tids Country and Western-stjerner og hadde i flere tiår en sterk innvirkning på ungdomskulturen på begge sider av Atlanterhavet. Dette gjenspeiler seg spesielt i New Wave-bevegelsen gjennom artister som Elvis Costello og Marshall Crenshaw, men også tidligere i folkrock-band som The Byrds og The Turtles. Elton John begynte med briller for å likne Buddy Holly, bare for å oppdage at han faktisk trengte briller.
I 1959 brøt Buddy Holly med The Crickets og dro ut på soloturne med kjente artister som Ritchie Valens, og J. P. Richardson (kjent som «The Big Bopper»). En av tilhørerne under konserten i Duluth i Minnesota, var den unge Robert Zimmerman, som senere ble kjent som Bob Dylan.
I 1986 ble Rock and Roll Hall of Fame opprettet, og Holly var i den første gruppa som ble invotert i galleriet.
Dødsfallet
Etter en konsert 2. februar i Surf Ballroom i Clear Lake i Iowa bestilte Buddy Holly fly for å slippe å reise i turnébussene, uten varmeapparat. Bussene brøt stadig sammen, og det fortelles at en av artistene i desperasjon blant annet tente bål i en av bussene. Det var meningen at Hollys band skulle sitte i flyet, men «The Big Bopper», en heller stor mann, fikk snakket seg til en av plassene. Valens kastet kron og mynt med Hollys bassist, Waylon Jennings om den siste plassen. Det firepassasjers Beechcraft Bonanza-flyet tok av i kraftig snøvær uten det minste sikt, og turen endte med krasj i maisåkeren til Albert Juhl, flere mil etter avgangen kl 01.05 lokal tid. Både Holly, Valens, Richardson og piloten Roger Peterson ble drept. Waylon Jennings hadde fått influensa og fulgte turnébussen videre: «Håper bussen fryser til is», fleipet Buddy. «Håper flyet ditt ramler ned», svarte Waylon. Det skulle altså gå «troll i ord», og Waylon slet med samvittigheten etter den replikken i årevis.
Holly etterlot seg sin gravide kone, Maria Elena Holly, som mistet barnet kort tid etter. Begravelsen ble holdt i Tabernacle Baptist Church i Lubbock i Texas og Holly ble gravlagt på Lubbock gravlund.
Det tragiske flykrasjet inspirerte Don McLean til å skrive den populære balladen American Pie, som ble en stor hit i 1971 og gjorde 3. februar til «dagen musikken døde». Et feilaktig rykte knyttet til sangen «American Pie» er at dette også var navnet på flyet som styrtet.
Harriet Holter
Faglig virke
Hun var opprinnelig utdannet sosialøkonom (cand. oecon.) i 1946 og var lenge tilknyttet Institutt for samfunnsforskning, før hun ble dosent i arbeidspsykologi ved Det samfunnsvitenskapelige fakultet ved Universitetet i Oslo. Hun ble dr. philos. med avhandlingen Sex, Roles and Social Structure i 1970 og professor i sosialpsykologi ved Psykologisk institutt ved Universitetet i Oslo i 1973.
Holter hadde en utpreget tverrfaglig orientering og er best kjent for sine faglige bidrag til sosiologien. Dette reflekteres gjennom at Harriet Holters hus på universitetets campus på Blindern, hvor Institutt for sosiologi og samfunnsgeografi holder til, er oppkalt etter henne. I 2011 ble hennes kapitler i boka Kjønnsroller og sosial struktur kåret til et av de 25 viktigste bidrag til norsk sosiologi i Norsk sosiologisk kanon.
Hun var med i redaksjonsrådet til tidsskriftet Kvinnen og Tiden.
Familie
Harriet Hinsch var datter av Hermann H. Hinsch (f. 1896) og Elna Throne-Holst (f. 1897). Hennes morfar var industrilederen Johan Throne Holst, og hun var niese av industrilederne Henning Throne-Holst og Harald Throne-Holst samt grandniese av medisinprofessor Peter F. Holst og overlege Alexander Holst.
Hun var gift tre ganger og var derfor på ulike tidspunkter i livet kjent som Harriet Hinsch, Harriet Bog, Harriet Gullvåg og Harriet Holter. 1944–1950 var hun gift med cand.oecon. og senere ambassadør Paal Bog. Fra 1951 til 1956 var hun gift med senere professor i filosofi Ingemund Gullvåg, sønn av Olav Gullvåg. Fra 1957 var hun gift med psykolog Peter Andreas Holter, og beholdt hans navn etter skilsmissen. Etter skilsmissen fra sin tredje ektemann var hun samboer med Hans Sundgaard. Fra sitt andre ekteskap har hun sønnen Øystein Gullvåg Holter, som har etternavnet fra morens tredje ektemann og mellomnavnet fra sin far.
Holter er begravd ved Vestre Aker kirkegård.
Raudfossen
Raudfossen er en foss i elva Ekso i Vaksdal kommune i Hordaland. Den har en fallhøyde på 16 meter. Enkelte steder oppgis feilaktig en fallhøyde på 300 meter, men dette beror på en sammenblanding av tall.
Li Peijing
Li Peijing (født 22. mai 1989) er en kinesisk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 9 i 50 meter rifle, helmatch.
Intermarché-Circus-Wanty
Intermarché-Wanty-Gobert Matériaux er et profesjonelt belgisk sykkellag som ble stiftet i 2008.
I 2020 kjøpte de WorldTour-lisensen til CCC Team.
Natalie Horler
Natalie Christine Horler (født 23. september 1981 i Bonn i Tyskland) er en engelsk-tysk sanger, kjent som vokalist i gruppen Cascada, som spiller i sjangeren Hands Up.
Horler vokste opp i fødebyen sammen med sine to engelske foreldre. Moren var språklærer og faren var jazz-musiker.
Cascada
Som 18-åring traff Horler DJ Manian og Yanou, og sammen dannet de gruppen «Cascada». Den første singelen Miracle ble gitt ut på Andorfine Records i mars 2004, og den ble en suksess. Den andre singelen Bad Boy kom samme året, og gjorde det også bra.
Cascada ga ut enda en singel, Everytime We Touch. Dette skulle bli den siste singelen gitt ut på Andorfine Records. Cascada skiftet plateselskap, og fikk kontrakt hos Manuel Reuter og Yann i deres nydannede plateselskap Zooland Records.
Den 31. mars 2006 kom debutplaten Everytime We Touch Den ble gitt ut i USA og gikk høyt opp på listetoppene. Og galloperende på denne bølgen ble den første singelen Miracle gitt ut på nytt i en ny miks.
8. september 2009 slapp Cascada ut albumet Evacuate the Dancefloor, den kom opp på 7.-plass i Norge. Albumet er en stor forandring, i forhold til Perfect Day, og gruppen har gått over fra en slags trance stil, til en mer house-aktig stil.
Original Me er det nyeste albumet til Cascada. Albumet ble sluppet den 17. juni 2011, og inneholder to cd-er. Den første cd-en inneholder Original Me, mens den andre cd-en inneholder Greatest Hits, med en blanding av noen av sangene i alle albumene, men ikke bare fra det som ble sluppet i Norge.
Eva Green
Eva Gaëlle Green (født 5. juli 1980 i Paris) er en fransk skuespiller og modell, som vokste opp i både Paris og London. Hun har blitt nevnt i Vogue hvor både utseende og skuespillerpersonligheten hennes ble beskrevet. Hun har også blitt nevnt i The Independent og blitt beskrevet som «goth, livlig og sexy».
Hun er datter av skuespilleren Marlène Jobert. Green spilte i teater før hun debuterte i den kontroversielle spillefilmen The Dreamers (2003) som vakte stor oppmerksomhet på grunn av flere nakenscener. Etter at hun spilte i Kingdom of Heaven (2005) og i James Bond-filmen Casino Royale (2006) ble hun mer berømt. Hun vant en BAFTA-pris for Bond-filmen og hun har også jobbet som modell for flere merkevarer.
Tidlig liv
Eva Green ble født i Paris i Frankrike 5. juli 1980, og var datter av den fransk-algeriske skuespilleren Marlène Jobert og den svenske tannlegen Walter Green. Green har en toegget tvillingsøster som heter Joy og som ble født to minutter før henne. Green har beskrevet familien sin som «bourgeois» som er en slags øvre middelklasse. I tillegg har hun fortalt at hun er forskjellig fra søsteren sin. Green er en naturlig blondine og farget håret sitt svart i tenårene fordi at hun syntes det kledde henne bedre.
Green tilbragte store deler av oppveksten sin i Frankrike, men tilbragte også deler av den i Ramsgate, London og Irland. Skolen hun gikk på var engelskspråklig. Green har fortalt at hun var en stille elev, og utviklet en interesse for egyptologi da hun besøkte Louvre 7 år gammel. Hun begynte å bli interessert i skuespill da hun så Isabelle Adjani i The Story of Adele H. da hun var 14 år gammel. Moren hennes var i begynnelsen bekymret og usikker på hvordan den sensitive datteren hennes ville kunne håndtere en skuespillerkarriere. I senere tid støttet hun datterens ønske.
Personlig liv
Green anser seg som en nerd. Hun har sagt: «Folk oppfatter meg som kald når de først møter meg. Jeg pleier å holde meg på avstand og jeg tror at det er grunnen til at jeg ble interessert i skuespill. Det gjorde slik at jeg kunne gå med en maske». Hun flyttet til Primrose Hill, London i midten av 2005. Hun foretrekker den «landsby-lignende» atmosfæren i nabolaget i London. Hun bor alene og refererer humoristisk til sin borderterrier, Griffin, som sin «ektemann». Hun har derimot hatt en romantisk relasjon med skuespilleren Marton Csokas, som hun traff mens hun filmet Kingdom of Heaven. Green mener selv at hun er en internasjonal skuespiller. Hun kan snakke både fransk og engelsk flytende og holder på å lære seg japansk. Hun arbeider også med å perfeksjonere sin amerikanske aksent.
Tidlig karriere
17 år gammel begynte Green ved Eva St. Paul Drama School i Paris for tre års studier, før hun tilbragte ti uker ved Webber Douglas Academy of Dramatic Art i London. Green har sagt at da hun gikk på dramaskolen valgte hun alltid å spille ondskapsfulle roller, siden det var en god måte å takle følelsene sine på. Green gikk på Tisch School of the Arts i New York City, før hun returnerte til Paris og spilte teater. Hun ble nominert til en Molière-pris for skuespillet sitt i stykket Jalousie en Trois Fax.
Første filmroller
Regissør Bernardo Bertolucci oppdaget Green i 2002 og beskrev henne som vakker. Hun aksepterte tilbudet hans om å spille i filmen The Dreamers (2003), til tross for protester fra foreldrene hennes på grunn av Maria Schneiders negative opplevelser etter å ha spilt i Bertoluccis Last Tango in Paris. Green var med i flere lange nakenscener i filmen, noe hun følte seg komfortabel på settet selv om hun var flau da familien hennes så filmen. I tillegg til å spille i filmen, ble Green med på å skrive manus. Skuespillet hennes mottok god kritikk, med noen kritikere sammenlignet henne med Liv Tyler. Green var overrasket over at ett minutt av filmen ble kuttet, før den ble sluppet i USA. Etter hendelsen sa hun: «Det er så mye vold, både på gata og på skjermen. De bryr seg ikke om det. Likevel tror jeg de blir skremt av sex». Green spilte deretter i Arsène Lupin (2004) og hadde en lettere rolle som hun syntes var kjekt å spille i, selv om hun foretrakk tyngre og mer komplekse roller.
«Korstog»
Det var rollen hennes i The Dreamers som overbeviste Ridley Scott til å la Green spille i filmen Kingdom of Heaven i 2005, en film om korsfarerne, der hun spilte Sibylla av Jerusalem. Green ble ansatt bare seks uker før de første innspillingene begynte. Green syntes det var spennende og stressende og plutselig delta så sent i filmproduksjonen. Til hennes skuffelse, ble mye av scenene hun spilte i kuttet i den første versjonen av filmen. Stephanie Zacharek fra Salon.com skrøt av Greens skuespiller presentasjon og mente at hun håndterte utfordringene knyttet til rollen bra, mens Nev Pierce fra BBC kalte karakteren hennes for «haltende». Green ble fornøyd da historien til karakteren hun spilte ble vist frem i en annen versjon av filmen. Total Film mente at de nye scenene forklarte tidligere ubesvarte spørsmål i handlingen på en god måte.
James Bond-pike
Green fikk rollen som Vesper Lynd i James Bond-filmen Casino Royale på kort varsel, på samme måte som i Kingdom of Heaven. Hun ble kontaktet i midten av 2005, men avslo rollen da. Den første innspillingen var allerede begynt, og regissør Martin Campbell bemerket at det å besette rollen var vanskelig fordi manuset ikke var ferdig, og de hadde ikke funnet en skuespiller med det riktige utseendet. Campbell så Greens rolletolkning i «director's cut»-versjonen av Kingdom of Heaven og Green ble kontaktet igjen. Da hun leste manuset fant hun ut at Vesper-rollen hadde en dypere bakhistorie enn andre Bond-jenter. Greens skuespill ble vel mottatt av kritikerne. Entertainment Weekly rangerte henne som den fjerde beste Bond-kvinnen og IGN sa at hun var den beste femme fatale. Hun vant BAFTA-prisen Rising Star Award og en Empire-pris for skuespillet sitt. Begge prisene ble stemt frem av det britiske publikumet.
Senere roller
Green spilte heksen Serafina Pekkala i film-versjonen av Det gylne kompasset (2007). Hun håpet også at de religiøse temaene i boken ville bli beholdt, men alle referanser til katolisismen ble fjernet fra filmen på grunn av hensyn til det religiøse publikummet.
Green neste rolle var i Franklyn, i rollen som Emilia, en schizofren kvinne. Personligheten hun viser er en plaget kunstner (som hun sammenligner med de levende personene Sophie Calle og Tracey Emin), og Green beskriver den andre personligheten som «full av liv, tullete og god sans for humor». Hun spilte også en rolle i filmen Cracks som hadde premiere i 2009.
Hun har tidligere uttrykt ønske om å returnere tilbake til teateret og ikke arbeide i Hollywood fordi at hun mener at det er vanskelig å finne et godt manus der. Men etter dette har hun spilt i flere filmer og TV-serier internasjonalt.
Modellkarriere
I tillegg til sin skuespillerkarriere har Green vært modell for Breil, Emporio Armani, Lancôme, Heineken og Christian Dior SAs «Midnight Poison» parfyme, i en reklamefilm regissert av Wong Kar-wai.
Utvalgt filmografi
Listen under er ikke komplett, se Internet Movie Database – Eva Green
Celestino Migliore
Celestino Migliore (født 1. juli 1952 i Cuneo i Piemonte i Italia) er en italiensk prelat, katolsk erkebiskop og diplomat for Den hellige stol.
Prest
Celestino Migliore studerte ved bispedømmeseminaret i Fossano og tok sin doktorgrad i kanonisk rett ved Lateranuniversitetet i Roma. Han ble ordinert til prest 25. juni 1977. Etter å ha studert ved Det pavelige diplomatiske akademi og språkopplæring i fransk og engelsk, gikk han inn i Vatikanets diplomatiske tjeneste.
Fra 1980 til 1984 var han medlem av den apostoliske delegasjon i Angola. I 1984 ble han postert til det apostoliske nuntiatur til USA. I 1988 ble han flyttet til nuntiaturet i Egypt og i 1989 til Polen.
Fra 1992 til 1995 representerte han Den hellige stol ved Europarådet i Strasbourg. I 1995 ble han undersekretær i Statssekreteriatet i Vatikanet for relasjonene til De Forente Stater; han ledet også høytstående delegasjoner til Kina, Vietnam og Nord-Korea. Han var deltaker på mange FN-konferanser. Han underviste også som gjesteprofessor ved Lateranuniversitetet.
Titulærerkebiskop
Den 10. juni 2010 utnevnte pave Benedikt XVI ham som etterfølger til erkebiskop Józef Kowalczyk som apostolisk nuntius til Polen.
Pave Frans utnevnte ham til apostolisk nuntius til Den russiske føderasjon den 28. mai 2016. Den 21. januar 2017 utnevnte pave Frans ham dessuten til apostolisk nuntius til Usbekistan.
Den 11. januar 2020 utnevnte pave Frans ham til apostolisk nuntius til Frankrike, etter erkebiskop Luigi Ventura.
Episkopalgenealogi
Hans episkopalgenealogi er:
16. serierunde i Tippeligaen 2006
16. serierunde i Tippeligaen 2006 startet lørdag 5. august klokken 19:00 med Rosenborg mot Vålerenga. Runden fortsatte med fem kamper søndag 6. august, fire kamper klokken 18:00 og én kamp 20:00. Runden avsluttet mandag 7. august klokken 19:00 med Fredrikstad mot HamKam.
Verdens tobakksfrie dag
Verdens tobakksfrie dag er en FN-dag som markeres 31. mai hvert år for å rette global oppmerksomhet mot tobakksrelaterte dødsfall og sykdommer. Det er Verdens helseorganisasjon (WHO) som står bak markeringen og som hvert år fastsetter tema for dagen. Organisasjonen begrunner behovet med at tobakk tar livet av 5,4 millioner mennesker hvert år på grunn av lungekreft, hjerte- og karsykdommer og andre lidelser. Hvis ingenting gjøres, vil dette tallet øke til mer enn 8 millioner innen 2030.
Viborg kommune (1970–2006)
Viborg kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970.
Ved Kommunalreformen i 2007 ble kommunen innlemmet i den nye storkommunen Viborg kommune i Region Midtjylland sammen med Bjerringbro kommune, Fjends kommune, Karup kommune, Møldrup kommune, Tjele kommune og skoledistriktet Hvam i Aalestrup kommune.
Art director
Art director (AD) er en samlebetegnelse for en rekke forskjellige stillinger innen reklame, PR, film, TV, internett og videospill. Ordet er satt sammen av de engelske art, «kunst» og director, «leder». Yrkestittelen AD er aldri oversatt til norsk, men norske ordbøker forklarer art director blant annet som «ateliersjef», «person i annonse- eller reklamebyrå som leder og koordinerer utformingen av annonser og reklamekampanjer (både tekst og bildestoff)» eller «reklamemedarbeider med hovedansvar for visuell utforming». Fellesnevneren for en ADs arbeidsoppgaver er i første rekke relatert til design, form, farge, innhold og uttrykk.
Reklamebyråer, forlag, dags- og ukepresse, samt TV-selskaper og produksjonsselskaper for film og video er noen aktuelle arbeidsplasser for en AD. En art director vil ofte arbeide i en gruppe som har ansvar for idé- og konseptutvikling rundt en kommunikasjonsoppgave. De sitter også med ansvaret for den visuelle utformingen og gjennomføringen av gruppens idé. Dette innebærer blant annet regi- og produksjonsansvar.
Friedrich Wilhelm von Bülow
Friedrich Wilhelm von Bülow, greve Bülow von Dennewitz (født 16. februar 1755 i Falkenberg i Preussen, død 25. februar 1816 i Königsberg) var en tysk offiser.
Bakgrunn
Friedrich Wilhelm ble født på familiegodset Falkenberg ved Bülow i Altmark i Preussen. Han var sønn av Friedrich Ulrich Arwed von Bülow (1726–1791) og hans hustru Sophie, født Schultz (1727–1794).
Karriere
Friedrich Wilhelm von Bülow ble junker i infanteriet i 1768, generalmajor i 1808 og general i infanteriet i 1814. I 1812 ble von Bülow guvernør i Ost- og Vestpreussen og satte opp et reservekorps som var den første forsterkningen til Preussens svake stridskrefter. Ved frigjøringskrigens utbrudd våren 1813 opererte han delvis selvstendig, stormet Halle og ved Luckau stanset styrkene hans den franske marskalken Nicolas Oudinots første fremstøt mot Berlin. Som sjef for 3. prøyssiske armékorps underlagt kronprins Karl Johan, beseiret han Oudinot i Grossbeeren og Michel Ney i Dennewitz slik at Berlin ble reddet for andre gang.
Det rådet et spent forhold mellom von Bülow og Karl Johan under hele felttoget, og von Bülows opptreden er blitt bedømt svært forskjellig i svensk og tysk litteratur. Han ble imidlertid utnevnt til ridder med storkorset av Sverdordenen samme år.
Etter å ha deltatt med distinksjon i slaget ved Leipzig i 1813, renset Bülow Hannover og Westfalen for franskmenn. Han deltok deretter fremgangsrikt i slaget ved Laon i 1814.
Opphøyd til greve samme år bidro Bülow som sjef for 4. armékorps i høy grad til de alliertes seier i slaget ved Waterloo i juni 1815.
Etter fredsslutningen var han sjef for 1. armékorps som var stasjonert i Øst- og Vestpreussen samt Litauen. Helt siden oktober 1815 var han kroppslig svekket. Han døde i sitt hovedkvarter i Königsberg få måneder etter den 25. februar 1816 som følge av en forkjølelse han hadde pådratt seg på jakt.
Ved siden av sitt krigshåndverk viet Bülow seg også til de skjønne kunster, og komponerte flere motetter, en missa og musikk til 51. og 100. salme.
Granulom
Granulom er betegnelse på en karakteristisk patologisk anatomisk struktur som er uttrykk for en vedvarende immunrespons bestående av fagocytter som har samlet seg. Dette kan være rundt fremmedlegemer som er store, mange eller motstandsdyktige mot nedbrytning, men granulomer kan også oppstå uten at et slikt fremmedlegeme er til stede. I et granulom finner man vanligvis lymfocytter, fibroblaster, og makrofager. Makrofagene, som er en type fagocytt, er det flest av, og de kalles  epiteloide  celler når man finner dem i granulomer. Dette er fordi de legger seg lagvis og danner et kontinuerlig cellelag som minner om overflatedannende celler når man ser dem i et mikroskop.
Flere infeksjoner og immunsykdommer har granulomer som en del av sykdomsuttrykket, deriblant: Sarkoidose, spedalskhet, tuberkulose, temporal arteritt (gigantcelle arteritt), Wegeners granulomatose, Crohns sykdom
USA Freedom Act
USA Freedom Act er en amerikansk føderal lov vedtatt av Kongressen og sanksjonert av USAs president Barack Obama 2. juni 2015. Loven trådte i kraft umiddelbart, og gjeninnførte dermed, i noe endret form, sikkerhetstjenestenes beføyelser i USA PATRIOT Act som hadde utløpt dagen før, 1. januar 2015.
Lovproposisjonen ble opprinnelig fremmet for Representanthuset og Senatet 29. oktober 2013 i kjølvannet av publiseringen av graderte notater fra National Security Agency om datainnsamling lekket av Edward Snowden. Da proposisjonen ble fremmet på nytt i 2015–2016-sesjonen ble den beskrevet av forslagsstillerne som «en balansert tilnærming», mens den ble kritisert for å forlenge USA PATRIOT Act ut 2019.
Se Oss, Hør Oss
Se Oss, Hør Oss (SOHO) var en norsk støttegruppe som arbeidet for å sette fokus på situasjonen til barn i asylmottak. SOHO har hatt møter lokalt og nasjonalt med politikere, organisasjoner og Kirken (v/biskopene) for å informere om situasjonen for målgruppen. De hadde fortløpende kontakt med pressen (aviser, radio, tv) på lokalt og nasjonalt nivå.
SOHO ble startet i november 2003 etter initiativ fra åtte ungdommer fra Vestlandsheimen Asylmottak i Bergen. De var selv på det tidspunktet lengeventende asylsøkerbarn, noen av dem med over 5 års ventetid i mottak. Resultatet av arbeidet var at flere organisasjoner (deriblant Redd Barna og Norsk Folkehjelp) engasjerte seg i kampsaken deres, og de fikk også støtte fra Barneombudet. Fra 2006 ble SoHo en mer formell organisasjon, etter å ha fungert som et nettverk tidligere.
SOHO har arrangert flere støttearrangement for å finansiere sin egen virksomhet, bl.a. en stor ungdomskonsert i Bergen hvor svært profilerte bergensartister stilte opp gratis. Organisasjonen ønsker også å arbeide for kulturell forståelse og arrangere konserter og work-shops for å dra med seg flere ungdommer inn i arbeidet mot rasisme og intoleranse.
SOHO fikk 25. mars 2006 Ildsjelprisen i klassen «humanitære organisasjoner».
Rudi Bakken
Rudi Bakken (Bergen) er grunnlegger av gruppen FORZA og en av initiativtagerne til rettighets organisasjonen SoHo – Se oss Hør oss.
Berdalsfossen (Eidfjord)
Berdalsfossen, også kalt Beraskådalfossen og Bjørnafossen, er en foss i Hjølmadalen i Eidfjord kommune i Hordaland. Den ligger i elva Berdølo, ei sideelv til Veig, og består av en rekke bratte kaskadefall.
Derivatverk
Innenfor opphavsrettslovgivning er et derivatverk et verk som inkluderer større elementer av et tidligere verk som omfattes av opphavsrett. Derivatverket blir et nytt, adskilt verk som er uavhengig av det første. Endringene av, modifikasjonen av eller anvendelsen av verket må være grunnleggende og bære opphavsmannens særpreg og således være beskyttet av opphavsretten. Oversettelser, filmmusikk og musikalske arrangementer er vanlige former for derivatverk.
De fleste lands lover prøver å beskytte både det opprinnelige verk og derivatverket.
Skip James
Nehemiah «Skip» James (født 9. eller 21. juni 1902, død 3. oktober 1969) var en bluesartist fra Mississippi i USA. I 1992 ble han posthumt valgt inn i Blues Hall of Fame.
James ble født på sykehuset for «fargede» i Yazoo City og vokste opp på en plantasje utenfor Bentonia. Hans far var en pastor i baptistmenigheten, som hadde kvaler rundt sitt kall og forlot familien mens Skip fortsatt var barn.
Johann F. Meckel den eldre
Johann Friedrich Meckel von Helmsbach (født 1724; død 1774) var en tysk lege og anatom. Han var far til anatomen og obstetrikeren Philipp F. T. Meckel og farfar til anatomen Johann F. Meckel den yngre. Han la grunnlaget til den Meckelske samlingen, en samling av anatomiske preparater ved universitetet i Halle.
Meckels var særlig interessert i anatomien til nervesystemet. Han testamenterte skjelettet sitt til sin egen samling, som fremdeles er en del av utstillingen.
Ray Reardon
Ray Reardon (født 8. oktober 1932 i Tredegar) er en britisk tidligere profesjonell snookerspiller. Han dominerte sporten på 1970-tallet, og vant seks verdensmesterskap i dette tiåret.
Karriere
Reardon vant Pot Black i 1969. Samme år deltok han i VM for første gang og tok sin første VM-tittel året etter, etter at han slo John Pullman 39–34. Den andre VM-tittelen vant han i 1973 og sytten kamper i VM på rad uten tap sikret tittelen de påfølgende tre årene. Han vant i tillegg Benson and Hedges Masters i 1976. I 1977 tapte han i kvartfinalen i VM mot John Spencer, men året etter vant han igjen dette mesterskapet. Reardon er den eldste vinneren av verdensmesterskapet med 45 år og seks måneder. Han vant igjen Pot Black i 1979.
Etter sine seks VM-titler vant han ikke flere, men kom til finalen i 1982, hvor han tapte 18–12 for Alex Higgins. Siste gang han spilte i verdensmesterskapet var i 1987.
Reardon har i nyere tid blant annet vært rådgiver for Ronnie O'Sullivan.
Reardon er utnevnt til medlem av Order of the British Empire.
Andre turneringer
(ikke komplett)
Antipatridedynastiet
Antipatridedynastiet var et makedonsk dynasti (kongeslekt) som ble grunnlagt av Kassandros, sønn av Antipatros som var regent av Makedonia i tiden 321 f.Kr. og fram til 319 f.Kr.
Kassandros overtok regentskapet i 317 f.Kr. med militærmakt etter at faren Antipatros overraskende hadde gitt det videre til Polyperkon, en av Aleksanders hærførere. Kassandros fungerte som regent fram til 305 f.Kr. da han erklærte seg som konge. Han legitimerte sitt kongekrav ved å gifte seg med Thessalonike, halvsøster av Aleksander den store, og knyttet seg således til den tradisjonelle makedonske kongeslekten, argeadedynastiet. Samtidig hadde han ikke lenger behov for å være regent for Aleksanders sønn Aleksander IV eller hans mor Roxana. Han fikk dem begge myrdet, enten i 310 f.Kr. eller året etter.
Kassandros’ dynasti kom ikke til å vare særlig; i 294 f.Kr. ble det veltet av antigoniddynastiet, en slekt grunnlagt av Antigonos I Monofthalmos, en av de andre av Aleksanders hærførere og diadokene («etterfølgerne»). Medlemmene i dette dynastiet viste seg langt mer effektive og handlekraftige.
EM i karate 2009
EM i karate 2009 (europamesterskapet i karate) ble arrangert i Zagreb i Kroatia i 2009.
Hoeryong
Hoeryong (Hoeryŏng si) er en by i provinsen Nord-Hamgyong i Nord-Korea.
Det hevdes at byen er fødested til Kim Il-sung's første kone og Kim Jong-il's mor, Kim Jong-suk. Hoeryong konsentrasjonsleir ligger nær byen.
Byen var en av seks garnisoner (육진, 六鎭) som ble etablert etter ordre fra Sejong den store for å sikre grenseområdet fra fiendtlige normadestammer (jursjenerne) som holdt til nord for Yaluelva.
Administrativ inndeling
Byen er delt inn i 19 dong (nabolag) og 28 ri (landsby).
Liste over Romanias monarker
Lista over Romanias monarker inneholder kongene som bar den offisielle tittelen Konge av rumenerne (rumensk: Regele Românilor) i Kongedømmet Romania mellom 1881 og 1947, da Romania ble erklært republikk.
Staten hadde blitt kalt fyrstedømmet Romania (på fransk «Roumanie») siden 1862, etter at de osmanske vasallstatene Valakia og Moldova hadde blitt forent i 1859 under Alexandru Ioan Cuza som fyrste av Romania, eller Domnitor. Cuza hadde blitt fyrste av de separate fyrstedømmene i 1859. Han blei avsatt i 1866 av det rumenske parlamentet, som samtidig tilbød den tyske prinsen Carol (Karl), fra fyrstehuset Hohenzollern-Sigmaringen, å bli den nye fyrsten av Romania.
Romanias uavhengighet fra Det osmanske riket blei anerkjent i 1878 under Berlinkongressen; fyrstedømmet blei gjort om til et suverent kongedømme i 1881, med fyrst Carol som kong Carol I av Romania.
Romania fungerte som et konstitusjonelt monarki for det meste av tida, med unntak av perioden 1938-1944, under diktatorregimene til Carol II (1938–1940) og marskalk Ion Antonescu (1940–1944). Den 23. august 1944 gjeninnførte kong Mikael den siste demokratiske konstitusjonen fra 1923. Til tross for dette fungerte han som konge uten hjemmel i konstitusjonen, da han ikke hadde avlagt en konstitusjonell ed og ikke fått formell aksept fra parlamentet. Han besittelse av tronen blei først avbrutt, før han blei gjeninnsatt i 1946. Mikael blei kronet og salvet som konge av den ortodokse patriarken av Romania, Nicodim Munteanu, i den patriarkalske katedralen av București, samme dag som han tiltrådte tronen for andre gang, 6. september 1940. Mikael regjerte da som en eneveldig, ukonstitusjonell konge, alene «ved Guds nåde». Lovlig sett utøvde Mikael ikke stor makt, utenom privilegier som å være øverstkommanderende for hæren og å kunne utnevne statsministeren («Conducător»)
I 1927 døde Ferdinand I, og landets blei gitt til den fem år gamle prins Mikael I, til tross for at hans far Carol (II) var i live. Carol (II), hadde i motsetning til kong Carol I, til å begynne med intet ønske om å regjere Romania. I stedet brukte han mye av sin tid ute i Europa sammen med sin elskerinne. Prins Mihais første regjeringstid blei kortvarig med en varighet på tre år. Faren kom tilbake i kjølvannet av en politisk skandale der en politisk fraksjon hadde forsøkt å gjennomføre et statskupp. Han tok over for sin unge sønn den 8. juni 1930; dette hendte sjøl om han få år tidligere (i 1925), med faren som vitne hadde skrevet under på et dokument som stadfesta at han sa fra seg alle framtidige krav til den rumenske tronen.
I 1944 nærma sovjetiske styrker seg de østlige delene av Romania. Til tross for at landet var politisk knytta opp mot de allierte styrkene etter å ha trukket Romania ut av alliansen med det nasjonalsosialistiske Tyskland (en allianse som kom som følge av diktatoren Ion Antonescus politikk), begynte den sovjetiske okkupasjonen av Romania i 1945. I desember 1947 annonserte kommunistene med sine okkupasjonsstyrker oppløsninga av monarkiet, og Mikael I blei følgende tvunget til å abdisere. Han fikk lov til å forlate landet.
Josh Duhamel
Joshua David «Josh» Duhamel (født 14. november 1972) er en amerikansk skuespiller mest kjent for rollen som «Leo du Pres» i den amerikanske TV-serien All My Children, en rolle som han også har fått en Emmypris for.
Liste over Romanias monarker
Etter det kommunistiske diktatorregimets fall i 1989, besøkte den tidligere kong Mikael Romania til stor glede for de enorme folkemengdene som var samla i gatene i București.
Josh Duhamel
Duhamel er også kjent som «Danny McCoy» i TV-serien Las Vegas. Han spilte også i filmen Life as we know it og Vinn en date med Tad Hamilton.
Liste over Romanias monarker
Liste over Romanias konger (1881-1947)
For liste over regenter før 1866, se liste over Valakias regenter, liste over Moldovas regenter og liste over Transylvanias regenter. Se liste over Romanias presidenter for presidentene etter avskaffelsen av monarkiet i 1947.
Крал на Румъния Rumæniens konger Liste der Staatsoberhäupter Rumäniens King of Romania Rumeenia riigipeade loend Gobernantes de Rumania Liste des souverains de Roumanie Raja Rumania Re di Romania מלך הרומנים Lijst van koningen van Roemenië Władcy Rumunii Lista de reis da Romênia Regele României Lista över Rumäniens statsöverhuvuden 罗马尼亚君主
Yasmina Mesfioui
Yasmina Mesfioui (født 9. april 1976) er en marokkansk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 21 i trap.
Maiken Ahnger
Maiken Ahnger Myklebust (født 13. juli 1972) fra Søgne i Vest-Agder er underholdningsartist, sanger, tekstforfatter og komponist. Hun samarbeidet med Kai Stokkeland fra 2004-2014, med blant annet sceneshow og CD-utgivelse.
Ahnger er mest kjent for sine mange kvinnekarakterer som hun bruker både på scenen og i TV-innslag. Musikalsk er sangene i country/pop-sjangeren, og sangtekstene er humoristiske og synges på sørlandsdialekt. Hun opptrer hovedsakelig med skreddersydde underholdningsshow som består av humoristiske sanger og revysketsjer.
Nikaopprøret
Nikaopprøret (gresk: Στάση του Νίκα) var et opprør som over en uke rystet Konstantinopel i januar 532. Det var det voldeligste byen hadde sett til da, hvor nesten halvparten av byen ble brent ned eller ødelagt. Blant bygningene som ble nedbrente var keiser Konstantins Hagia Sofia, noe som førte til at den gamle kirken ble byttet ut med den mer storslåtte versjonen som vi kjenner i dag.
Bakgrunn
I antikkens Roma utviklet det seg, innenfor noen sporter, distinkte grupper av tilhengere som assosierte seg med de forskjellige konkurrerende lagene, spesielt innenfor veddeløp med hest og vogn. I Roma var de fire større veddeløpslag, hver av dem ble assosiert med fargen deres kusker brukte. Fargene var blå, røde, grønne og hvite, i hippodromen i Konstantinopel var det bare de blå og de grønne igjen som hadde noen innflytelse. Keiseren Justinian den store støttet de blå.
Disse lagene lignet en blanding av gategjenger og politiske partier, og de prøvde ofte å gjøre innflytelse på keisernes politikk ved å rope politiske krav mellom løpene. Den keiserlige makt kunne ikke holde ro og orden i byen uten samarbeid fra fraksjonene i Sirkuset (senere Hippodromen), som i var støttet av forskjellige mektige aristokratiske familier. Noen av disse familiene hevdet å ha et mer rettferdig krav på keisertronen enn det Justinian hadde.
I 531 ble noen medlemmer av både de blå og de grønne arrestert for drap, i forbindelse med opptøyer etter et løp. Slike mindre opptøyer var vanlige gjennom det meste av antikken. Morderne ble dømt til å bli hengt, og de fleste av dem ble det, men to av dem unnslapp. Ifølge Edward Gibbons fortelling unnslapp de på grunn av at tauet røk, og dette ble sett på som gudenes vilje av deres tilhengere. Rømlingene var en av hver fraksjon og de rømte til en kirke hvor de ble beskyttet mot keiserens vakter.
Dette gjorde Justinian nervøs, han var midt i forhandlinger om fred med perserne i øst, keiserens høye skatter var mislikt, og nå sto han ovenfor en potensiell krise i hovedstaden. For å forsøke å unngå krisen erklærte han at et veddeløp skulle bli holdt 13. januar og at dommen over de to flyktningene skulle reduseres til livstid i fengsel. Opprørerne svarte ved å kreve at rømliingene skulle bli fullstendig frikjent.
Opptøyer
Den 13. januar 532 ankom en opprørt befolkning til Hippodromen for løpene. Hippodromen var plassert rett ved siden av det keiserlige palasset, og Justinian kunne følge løpene i trygghet fra sitt eget palass. Fra begynnelsen av startet folk å rope fornærmelser til keiseren. Mot slutten av dagen hadde ropene «grønne» og «blå» gått over til et unisont «nika», (gresk for seier). Folkemengden begynte så å angripe palasset, og de neste fem dagene var palasset under beleiring.
Noen senatorer så dette som en mulighet til å styrte Justinian, siden mange av dem var mot hans nye skatter og hans politikk for å minske aristokratiets makt. Opprørerne, som nå var bevæpnede og sannsynligvis kontrollert av deres støttespillere i senatet, krevde også at Justinian skulle fjerne prefekten Johann Kappadokieren, som var den ansvarlige for skatteinnkrevingen. Det kom også et krav om at Tribonian, som var blitt satt til å skrive lovverket, måtte fjernes. De opphøyde så Hypatius, en nevø av keiser Anastasius I til sin keiser. Ifølge Gibbon ble Hypatius dratt motvillig til Konstantins forum, hvor han ble proklamert til keiser.
Eksterne lenker
Engelsk:
Observasjonspost
En observasjonspost, OP, er et sted der det overvåkes eller observeres fra.
En OP blir i militær sammenheng ofte brukt til å observere og innhente informasjon som grunnlag for etterretninger.
Type observasjonsposter
Observasjonsposter kan være enten faste (for eksempel observasjonstårn) eller midlertidige som lages på et aktuelt sted.
Observasjonsposter er enten åpne (synlige) eller skjulte. Skjulte OPer kan for eksempel lages i naturen, i bygg (urban OP) eller i kjøretøy.
22. serierunde i OBOS-ligaen 2020
22. runde i OBOS-ligaen 2020 startet lørdag 24. oktober 2020 og avsluttet søndag 25. oktober med –.
Kampfakta
'''Lørdag 24. oktober''' <div id="Strømmenv Raufoss"> <div id="Åsane v KFUM"> <div id="Jerv v Øygarden"> <div id="Stjørdals-Blink v Tromsø"> <div id="Ull/Kisa v Grorud"> '''Søndag 25. oktober''' <div id="Lillestrøm v Sandnes Ulf">
Odda Rutebuss
Odda Rutebuss er et busselskap grunnlagt i 1924. Selskapet drev tidligere med rutebusskjøring, men har nå bare turbussdrift etter tap i anbudsrunder.
Dagupan City
Dagupan City er en by nord på Filippinene, i provinsen Pangasinan. Den hadde i 2015 en befolkning på 171 271 innbyggere. Dagupan City er sammen med Lingayen sentralbyer for et av Filippinenes større storbyområder, med over en halv million innbyggere.
Byen er inndelt i 31 barangayer per 30. september 2019.
Hydrolyse
Hydrolyse i levende organismer
I biokjemien spiller hydrolysereaksjoner en sentral rolle, spesielt i katabolske prosesser. Det finnes en rekke enzymer som katalyserer forskjellige hydrolysereaksjoner. Samlenavn på slike enzymer er hydrolaser.
Eksempler på katabolske hydrolysereaksjoner som er viktige i levende organismer er:
Kolpino
Kolpino (russisk: Ко́лпино) er en by i Kolpinskij-distriktet i St. Petersburg i Russland. Den ligger ved elva Izjora (ei sideelv til Neva), rundt 25 km sørøst for sentrum av St. Petersburg. Innbyggertall: 143 800 (folketelling 2008).
Kolpino ble grunnlagt tidlig på 1700-tallet. Bystatus ble innvilget i 1912. Kolpino var et av de viktigste jernverkene til den russiske kronen, og et jernstøperi tilhørende den russiske marinen lå også i byen. St. Petersburg–Moskva-jernbanen løper gjennom Kolpino.
Et hellig bilde av St. Nikolas i Treenighetskirken besøkes av et stort antall pilegrimer den 22. mai hvert år.
Næringslivet består for det meste av mekanisk industri, og byens suverent største virksomhet er Izjorsky Zavod.
Agnar Hagen
Agnar Hagen (født 11. november 1904, død 23. februar 1996) var en norsk friidrettsutøver som representerte Oslo Turnforening.
Sønnen Agnar jr. har spilt 12 landskamper i håndball.
Kontrollpost
En kontrollpost skiller seg fra grenseoverganger ved at de er satt opp og håndhevet innen sammenhengende områder under militær eller paramilitær kontroll. Kontrollposter har blitt satt opp i konfliktområder over hele verden for å overvåke og kontrollere menneskers bevegelse for å forebygge vold. De har også blitt brukt av politiet i fredstid for å forebygge terrorisme.
Staten Island Railway
Staten Island Railway går døgnet rundt, hver eneste dag, mellom Saint George og Tottenville, langs øyas østkyst. Det er ingen bane for beboere på øyas vestre og nordre kyst.
Kokomo
Kokomo er en by i Howard County, Indiana i USA. Byen ble grunnlagt i 1844, og fikk offisielt bystatus i 1865. Ved folketellingen i 2010 hadde byen 45 468 innbyggere. Kokomo er den 13ende største byen i staten Indiana. Byen skal være oppkalt etter Kokomoko eller Ma-Ko-Ko-Mo (som betyr "svart valnøtt"), forkortet til Kokomo, vedkommende sies å ha vært en av de fire sønnene til Chief Richardville som var den sist av høvdingene for Miami-folket.
Næringslivet består av produksjon av forskjellige bildeler, metall og glass.
Før borgerkrigen var det direkte forbindelse til Indianapolis og de østlige byene med jernbane, noe som resulterte i vekst. Betydelig vekst kom etter oppdagelsen av store naturgassreserver, som resulterte i en kraftig oppgang på midten av 1880-tallet. Flere bedrifter innen bilindustrien kom til byen på grunn naturgassen. En vesentlig del av jobbene i Kokomo er fortsatt avhengig av bilindustrien.
1. serierunde i 1. divisjon fotball for menn 2014
1. serierunde i 1. divisjon fotball for herrer 2014 ble spilt 6. og 7. april 2014
Caramoan
Barangayer
Caramoan er inndelt i 49 barangayer.
Amund Venger
Amund Venger (født 19. oktober 1943, død 14. september 2013 i Eidsvoll) var en norsk agronom og politiker (Senterpartiet). Han tilhørte Røkholt-Venger ætten som sønnesønn av landbruksminister Anders Venger.
Han var statssekretær ved Miljøverndepartementet og fylkeslandbrukssjef 1984-1986 under Kåre Willochs regjering. Deretter assisterende generalsekretær og generalsekretær i Norges Bondelag. Han var medlem i Eidsvoll menighetsråd og en forkjemper for statskirkeordningen.
Nei til EU
Amund Venger var en sentral figur under EU-kampen.